ÅR A

1. SØNDAG I FASTEN

**Forbønner for katekumenerne**

P: Kære brødre og søstre: I forbereder jer nu til at fejre påskens frelsebringende mysterier og har i dag påbegyndt den 40 dage lange vandring frem mod fejringen af Kristi lidelse, død og opstandelse. De "udvalgte", som vi vil ledsage frem mod påskens sakramenter, har brug for vores fornyelse som forbillede. Lad os derfor bede til Herren, for dem og for os selv, at vi gennem en fælles fornyelse må blive værdige til påskens nådegaver:

1. Lad os bede til Herren for katekumenerne, at de må bevare et levende minde om denne deres udvælgelsesdag og forblive taknemmelige for den velsignelse, de har modtaget.

Derom beder vi.

A: Herre, hør vor bøn.

2. Lad os bede til Herren om, at de må bruge denne nåderige tid til at forsage det onde og sammen med os må bestræbe sig på at gøre fremskridt på vejen frem mod hellighed.

Derom beder vi.

A: Herre, hør vor bøn.

3. Lad os bede til Herren for deres kateketer, at de må forkynde Evangeliet, sådan at de, der søger Gud, kan opleve kraften i Hans ord.

Derom beder vi.

A: Herre, hør vor bøn.

4. Lad os bede til Herren for deres faddere, at de må leve i pagt med Evangeliet både i deres personlige og i deres offentlige liv, og på den måde være et godt forbillede for deres katekumener.

Derom beder vi.

A: Herre, hør vor bøn.

5. Lad os bede til Herren for deres familier, at de ikke lægger hindringer i vejen for katekumenerne, men hjælper dem til lydighed mod Helligånden.

Derom beder vi.

A: Herre, hør vor bøn.

6. Lad os bede til Herren for vores menighed, at den i disse 40 dage må være udholdende i bøn og kærlighed.

Derom beder vi.

A: Herre, hør vor bøn.

7. Lad os bede til Herrem for alle dem, som stadig tøver, at de må sætte deres lid til Kristus og en dag må blive indlemmet i vort åndelige fællesskab.

Derom beder vi.

A: Herre, hør vor bøn.

P: Gud, vor Fader,

du skabte menneskeslægten,

for at du engang skulle forny den.

Se i nåde til disse børn, som nu er blevet dine,

og gør dem til forjættelsens børn i den nye pagt.

Af egen kraft kan de ikke vinde det evige liv,

men de kan få del i det ved din kærlighed.

Ved Kristus, vor Herre.

A: Amen.

(*Bortsendelse af de udvalgte*)

**Sædvanlige forbønner**

**for Kirkens og hele verdens behov**

P: Kære troende! Lige fra tidernes morgen er menneskene blevet fristet til at vende sig bort fra Gud. Lad os bede om, at vi i denne fastetid må få hjælp til at modstå djævelens fristelser:

1. At Kirken i sit arbejde med åbenbaringens ord

ikke må lade sig lokke til at misfortolke det,

som er Guds ord til os.

Derom beder vi.

A: Herre, hør vor bøn.

2. At de, der sidder inde med politisk magt,

ikke må lade sig friste til at bygge et samfund

uden hensyn til Guds og syndens eksistens.

Derom beder vi.

A: Herre, hør vor bøn.

3. At de, som lider og har det ondt,

må blive sparet for flere lidelser, end de kan bære.

Derom beder vi.

A: Herre, hør vor bøn.

4. At vi må blive stærkere forenet med Guds ord

og derved blive rustet mod djævelens angreb.

Derom beder vi.

A: Herre, hør vor bøn.

P: Barmhjertige Gud,

i tillid til din Søns død og opstandelse

er vi igen begyndt at forberede os til påskefesten.

Hjælp os gennem alle vanskeligheder.

Ved Kristus, vor Herre.

A: Amen.

**Alternative bønner efter udvælgelsen**

1. At vore katekumener må finde glæde i deres daglige bøn.

Derom beder vi.

A: Herre, hør vor bøn.

2. At de ved udholdenhed i bønnen

må blive stadig inderligere forenet med Gud.

Derom beder vi.

A: Herre, hør vor bøn.

3. At de må finde glæde i Guds ord og grunde over det i deres hjerte.

Derom beder vi.

A: Herre, hør vor bøn.

4. At de ydmygt må erkende deres fejl og få kraft til at overvinde dem.

Derom beder vi.

A: Herre, hør vor bøn.

5. At deres daglige arbejde må blive en offergave til Gud.

Derom beder vi.

A: Herre, hør vor bøn.

6. At de må leve fastetiden til Guds velbehag.

Derom beder vi.

A: Herre, hør vor bøn.

7. At de med mod og styrke må holde sig væk fra al urenhed.

Derom beder vi.

A: Herre, hør vor bøn.

8. At de må elske det, som er rigtigt og leve et helligt liv.

Derom beder vi.

A: Herre, hør vor bøn.

9. At de må lære at elske deres næste som sig selv.

Derom beder vi.

A: Herre, hør vor bøn.

10. At Gud nådigt vil bevare og velsigne deres familier.

Derom beder vi.

A: Herre, hør vor bøn.

11. At de må dele den glæde, troen giver dem, med andre.

Derom beder vi.

A: Herre, hør vor bøn.

**Alternativ afslutningsbøn**

**til forbønnerne efter udvælgelsen**

Almægtige Fader,

du vil forny alt i Kristus

og føre menneskene til ham.

Led i din nåde disse katekumener,

som din Kirke har udvalgt,

og gør dem trofaste mod deres kald,

så de bliver værdige til at indlemmes i din Søns rige

og modtage Helligåndens segl.

(*Bortsendelse af de udvalgte*)